****

**คำอธิบายรายวิชา**

**ทัศนศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 1 เวลา 40 ชั่วโมง/ปี**

ศึกษาเกี่ยวกับทัศนธาตุในงานทัศนศิลป์และสิ่งแวดล้อมรอบตัว สามารถบรรยายความแตกต่างและความคล้ายคลึงกัน ระบุและบรรยายหลักการออกแบบงานทัศนศิลป์ โดยเน้นความเป็นเอกภาพ ความกลมกลืน และความสมดุล จากนั้นนำความรู้เรื่องทัศนธาตุและหลักการออกแบบมาออกแบบรูปภาพ สัญลักษณ์ หรือกราฟิกอื่น ๆ รวมทั้งสามารถประเมินงานทัศนศิลป์โดยใช้เกณฑ์ที่กำหนดไว้และบรรยายวิธีการปรับปรุงงานของตนเองและผู้อื่นได้

เรียนรู้และเข้าใจความสัมพันธ์ของงานทัศนศิลป์ในท้องถิ่นต่าง ๆ ทั้งไทยและสากลได้ ระบุและบรรยายเกี่ยวกับลักษณะรูปแบบของผลงานตั้งแต่อดีตจนถึงปัจจุบัน เกิดการตระหนักถึงคุณค่างานทัศนศิลป์ที่เป็นมรดกทางวัฒนธรรม ภูมิปัญญาท้องถิ่น ภูมิปัญญาไทย และสากล สามารถนำความรู้ไปประยุกต์ใช้ในชีวิตประจำวันอย่างมีคุณธรรม จริยธรรม และค่านิยมที่เหมาะสม

โดยใช้ทักษะกระบวนการทางทัศนศิลป์ในการสร้างสรรค์งานทัศนศิลป์ประเภทต่าง ๆ ไม่ว่าจะเป็นงานวาดภาพระบายสี งานปั้น งานสื่อผสม และอื่น ๆ ตามจินตนาการและความคิดสร้างสรรค์ สามารถอภิปราย วิเคราะห์การเปรียบเทียบ การประเมินและวิจารณ์งานทัศนศิลป์ทั้งของตนเองและผู้อื่นได้อย่างสุภาพและสร้างสรรค์ นำไปสู่การพัฒนาทักษะ ฝีมือ และจิตใจของตนเองได้ต่อไป

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 1.1** | **ม.1/1, ม.1/2, ม.1/5, ม.1/6** | **ม.1/3, ม.1/4** |
| **มฐ. ศ 1.2** | **ม.1/1, ม.1/2** | **ม.1/3** |
|  | **6 ตัวชี้วัด** | **3 ตัวชี้วัด** |

**รวม 9 ตัวชี้วัด**

**โครงสร้างรายวิชาพื้นฐาน ทัศนศิลป์ ม.1**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ความรู้เบื้องต้นเกี่ยวกับทัศนศิลป์ | **ตัวชี้วัดระหว่างทาง**  **-**  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต | งานทัศนศิลป์ทุกประเภทจัดเป็นผลงานที่มีความงดงามและมีเอกลักษณ์เฉพาะที่แตกต่างกันไป ทั้งยังเป็นสิ่งที่ถูกนำมาใช้เพื่อพัฒนาอารมณ์และความรู้สึกของมนุษย์ให้มีความเป็นมนุษย์ที่สมบูรณ์ เป้าหมายสำคัญที่มีการนำวิชาทัศนศิลป์มาใช้ในการจัดการเรียนการสอนก็เพื่อต้องการให้ผู้เรียนได้รู้จักสร้างสรรค์ผลงานตามความคิดและจินตนาการของตนอย่างอิสระและสร้างสรรค์ด้วยเทคนิควิธีการต่าง ๆ ตามความถนัดและความสนใจ และเพื่อให้สามารถนำความรู้ที่ได้รับไปประยุกต์ ใช้ได้อย่างเหมาะสม | **4** |
| **หน่วย**  **การเรียนรู้ที่ 2**  ทัศนธาตุ | **ตัวชี้วัดระหว่างทาง**  **มฐ. ศ 1.1 ม.1/1**  บรรยายความแตกต่างและความคล้ายคลึงกันของงานทัศนศิลป์และสิ่งแวดล้อมโดยใช้ความรู้เรื่องทัศนธาตุ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด | การสร้างสรรค์ผลงานทัศนศิลป์ เพื่อให้เกิดความสมบูรณ์และสวยงามได้นั้น ผู้สร้างงานจะต้องรู้จักเลือกนำเอาส่วนประกอบต่าง ๆ ที่เป็นทัศนธาตุมาหลอมรวมเข้าไว้ด้วยกัน รวมถึงนำความรู้พื้นฐานด้านการจัดองค์ประกอบศิลป์มาใช้แนวทางในการจัดวางผลงาน เพื่อให้เกิดความเป็นเอกภาพ ความสมดุล และความกลมกลืน การที่จะนำทัศนธาตุมาใช้ในการสร้างสรรค์ผลงานให้มีคุณภาพ หรือมีความงามได้นั้นจะขึ้นอยู่กับประสบการณ์ของผู้สร้างงานเป็นหลัก ผู้สร้างงานจึงต้องหมั่นฝึกฝน สร้างทักษะของตนด้วยการลงมือปฏิบัติอย่างสม่ำเสมอจนเกิดความชำนาญ ก็จะเป็นพื้นฐานในการสร้างสรรค์ผลงานที่ดีในอนาคตได้ | **5** |
| **หน่วย**  **การเรียนรู้ที่ 3**  การออกแบบงานทัศนศิลป์ | **ตัวชี้วัดระหว่างทาง**  **มฐ. ศ 1.1 ม.1/2**  ระบุและบรรยายหลักการออกแบบงานทัศนศิลป์ โดยเน้นความเป็นเอกภาพ ความกลมกลืน และความสมดุล  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การออกแบบจัดเป็นหัวใจสำคัญในการสร้างสรรค์ผลงานทัศนศิลป์ทุกประเภท ซึ่งการออกแบบในที่นี้จะเป็นการนำองค์ประกอบศิลป์ หรือทัศนธาตุมาจัดวางเป็นภาพ หรือนำมาประกอบกันตามหลักการออกแบบงานทัศนศิลป์ เพื่อให้เกิดความสวยงามตามต้องการนอกจากนี้ ยังช่วยสะท้อนให้เห็นถึงความคิดสร้างสรรค์ของผู้สร้างงาน หรือผู้ออกแบบที่สามารถนำผลงานที่สร้างสรรค์ขึ้นไปประยุกต์ใช้ในชีวิตประจำวันได้อย่างเหมาะสม | **3** |
| **หน่วย**  **การเรียนรู้ที่ 4**  ความรู้เบื้องต้นเกี่ยวกับการวาดภาพระบายสี | **ตัวชี้วัดระหว่างทาง**  **-**  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การวาดภาพระบายสีเป็นการสร้างสรรค์ผลงานทัศนศิลป์ที่มีพัฒนาการมาอย่างยาวนาน การวาดภาพในระยะแรกเป็นการวาดภาพอย่างง่าย ๆ ตามผนังถ้ำต่อมาจึงได้พัฒนาให้มีความหลากหลายแตกต่างกันไปตามความคิดของผู้สร้างงาน ในการสร้างสรรค์ผลงานนอกจากผู้สร้างงานจะต้องมีความรู้ มีทักษะฝีมือ และมีความชำนาญในการสร้างสรรค์ผลงานแล้ว ยังต้องมีความรู้เกี่ยวกับวัสดุ-อุปกรณ์ที่นำมาใช้ รวมถึงการเก็บรักษา เพื่อให้เกิดความสะดวกสบายในขณะปฏิบัติงาน ช่วยประหยัด เวลา ค่าใช้จ่าย ทั้งยังช่วยทำให้สามารถสร้างสรรค์ผลงานได้อย่างมีคุณภาพ | **4** |
| **หน่วย**  **การเรียนรู้ที่ 5**  หลักการวาดภาพ แสดงทัศนียภาพ | **ตัวชี้วัดระหว่างทาง**  **-**  **ตัวชี้วัดปลายทาง**  มฐ. ศ 1.1 ม.1/3  วาดภาพทัศนียภาพแสดงให้เห็นถึงระยะไกลใกล้เป็น 3 มิติ | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต | การวาดภาพแสดงทัศนียภาพเป็นเทคนิคการวาดภาพที่ต้องการแสดงให้เห็นถึงระยะไกล-ใกล้ มีลักษณะเป็น 3 มิติ ในการสร้างสรรค์ผลงานผู้สร้างงานจะต้องมีความรู้ ความเข้าใจเกี่ยวกับหลักและวิธีการวาด เพื่อจะได้สามารถถ่ายทอดความประทับใจผ่านภาพผลงานออกมาได้อย่างมีคุณภาพ สวยงาม และสมจริงที่สุด | **6** |
| **หน่วย**  **การเรียนรู้ที่ 6**  งานปั้นและงานสื่อผสม | **ตัวชี้วัดระหว่างทาง**  **-**  **ตัวชี้วัดปลายทาง**  **มฐ. ศ 1.1 ม.1/4**  รวบรวมงานปั้นหรือสื่อผสมมาสร้างเป็นเรื่องราว 3 มิติ โดยเน้นความเป็นเอกภาพ ความกลมกลืน และการสื่อถึงเรื่องราวของงาน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การสร้างสรรค์ผลงานประเภทงานปั้นและงานสื่อผสม จัดเป็นการแสดงออกทางทัศนศิลป์ในอีกรูปแบบหนึ่ง ผู้สร้างงานสามารถใส่ความคิดสร้างสรรค์และจินตนาการของตนอย่างอิสระลงในผลงาน เพื่อสื่อความหมายต่าง ๆ ไปยังผู้ชมได้ ซึ่งผลงานประเภทนี้จะมีความงามที่ก่อให้เกิดความรู้สึกประทับใจ ช่วยสร้างสุนทรียะทางอารมณ์ และพัฒนาศักยภาพในด้าน ต่าง ๆ ได้เช่นเดียวกันกับผลงานทัศนศิลป์แขนง อื่น ๆ ผู้สร้างงานปั้นและงานสื่อผสมจะต้องเข้าใจขั้นตอน วิธีการปฏิบัติ และจัดแสดงผลงานตามลำดับขั้นตอน เพื่อให้สามารถจัดแสดงผลงานได้ตรงตามจินตนาการและสร้างความประทับใจให้กับผู้ชม | **3** |
| **หน่วย**  **การเรียนรู้ที่ 7**  การออกแบบรูปภาพ สัญลักษณ์ และงานกราฟิก | **ตัวชี้วัดระหว่างทาง**  **มฐ. ศ 1.1 ม.1/5**  ออกแบบรูปภาพ สัญลักษณ์ หรือกราฟิกอื่น ๆ ในการนำเสนอ  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การออกแบบเป็นงานที่ต้องใช้ความคิดสร้างสรรค์และจินตนาการอย่างมาก เพื่อให้ผลงานที่สร้างสรรค์ หรือดัดแปลงขึ้นใหม่มีความน่าสนใจและดึงดูดสายตา ผู้ที่พบเห็น การออกแบบที่ดีจะต้องมีการนำความรู้ด้านการจัดองค์ประกอบศิลป์เข้ามาประยุกต์ใช้อย่างเหมาะสม เพื่อให้ผลงานที่สร้างสรรค์ขึ้นมีคุณภาพทั้งในด้านประโยชน์ใช้สอยตามวัตถุประสงค์และความงามทางทัศนศิลป์ ผู้ที่จะสามารถออกแบบได้ดีและมีคุณภาพนั้นจะต้องหมั่นฝึกฝนและเรียนรู้ด้วยการลงมือปฏิบัติจริงอย่างสม่ำเสมอ เพื่อจะได้เกิดทักษะและความชำนาญในการออกแบบมากยิ่งขึ้น | **6** |
| **หน่วย**  **การเรียนรู้ที่ 8**  หลักการประเมินงานทัศนศิลป์ | **ตัวชี้วัดระหว่างทาง**  **มฐ. ศ 1.1 ม.1/6**  ประเมินงานทัศนศิลป์และบรรยายถึงวิธีการปรับปรุงงานของตนเองและผู้อื่นโดยใช้เกณฑ์ที่กำหนดให้  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ในการชมผลงานทัศนศิลป์แต่ละประเภท ผู้ชมจะต้องรู้จักวิจารณ์และประเมินผลงานทัศนศิลป์ โดยอาศัยหลักเกณฑ์ หรือหลักการสำคัญในการพิจารณาผลงาน ไม่ว่าจะเป็นการ สื่อความหมาย วิธีการและเทคนิคที่ศิลปินนำมาใช้ในการสร้างสรรค์ การจัดองค์ประกอบของผลงาน ความประณีต งดงาม ฯลฯ ซึ่งคำวิจารณ์และประเมินคุณภาพผลงานจะเป็นสิ่งที่ทำให้ผู้สร้างสรรค์ผลงานนำไปปรับปรุง แก้ไข และพัฒนาผลงานของตนให้ดียิ่งขึ้น | **3** |
| **หน่วย**  **การเรียนรู้ที่ 9**  ทัศนศิลป์ของชาติและท้องถิ่น | **ตัวชี้วัดระหว่างทาง**  **มฐ. ศ 1.2 ม.1/1**  ระบุและบรรยายเกี่ยวกับลักษณะ รูปแบบงานทัศนศิลป์ของชาติและของท้องถิ่นตนเองจากอดีตจนถึงปัจจุบัน  **มฐ. ศ 1.2 ม.1/2**  ระบุและเปรียบเทียบงานทัศนศิลป์ของภาคต่าง ๆ ในประเทศไทย  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ผลงานทัศนศิลป์ของไทยแต่ละประเภท จัดเป็นมรดกวัฒนธรรมด้านภูมิปัญญาท้องถิ่นและภูมิปัญญาไทยที่มีพัฒนาการมาอย่างต่อเนื่อง ซึ่งผลงานที่จัดเป็นงานทัศนศิลป์ของท้องถิ่นและงานทัศนศิลป์ของชาติจะมีรูปแบบและลักษณะที่แตกต่างกันไป ทั้งนี้เนื่องจากปัจจัยทางด้านภูมิศาสตร์ วัฒนธรรม ฯลฯ การศึกษาเพื่อทำความเข้าใจเกี่ยวกับรูปแบบและลักษณะของงานทัศนศิลป์ของท้องถิ่นและงานทัศนศิลป์ของชาติ จะช่วยให้เราเกิดความภาคภูมิใจ มองเห็นคุณค่าและความสำคัญของผลงานที่บรรพบุรุษไทยได้สร้างสรรค์ขึ้นจนเป็นมรดกสืบทอดต่อกันมาจนถึงปัจจุบัน | **3** |
| **หน่วย**  **การเรียนรู้ที่ 10**  ทัศนศิลป์ในวัฒนธรรมไทยและสากล | **ตัวชี้วัดระหว่างทาง**  -  **ตัวชี้วัดปลายทาง**  **มฐ. ศ 1.2 ม.1/3**  เปรียบเทียบความแตกต่างของจุดประสงค์ในการสร้างสรรค์งานทัศนศิลป์ของวัฒนธรรมไทยและสากล | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ในแต่ละวัฒนธรรมไม่ว่าจะเป็นวัฒนธรรมไทย หรือวัฒนธรรมสากลจะปรากฏรูปแบบของผลงานทัศนศิลป์ที่มีความสวยงามและมีเอกลักษณ์เฉพาะที่โดดเด่นของตนเอง ผลงานที่ถูกสร้างสรรค์ขึ้นอาจมีจุดประสงค์ที่เหมือน หรือแตกต่างกันไป การศึกษาเรียนรู้เกี่ยวกับผลงานทัศนศิลป์ในแต่ละวัฒนธรรมจะช่วยให้เราสามารถเปรียบเทียบความแตกต่างในการสร้างสรรค์ผลงานทัศนศิลป์ในแต่ละวัฒนธรรมได้ | **3** |

****

**คำอธิบายรายวิชา**

**ทัศนศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 2 เวลา 40 ชั่วโมง/ปี**

ศึกษาเกี่ยวกับรูปแบบทัศนธาตุ งานทัศนศิลป์ของไทยในแต่ละยุคสมัย และงานทัศนศิลป์ในวัฒนธรรมไทยและสากล สามารถสร้างสรรค์โดยการใช้เทคนิคต่าง ๆ เพื่อถ่ายทอดความคิด จินตนาการ การสื่อความหมาย ตลอดจนการประยุกต์ใช้งานทัศนศิลป์เพื่อการถ่ายทอดความคิดและข้อมูลที่สร้างสรรค์ รวมถึงการโฆษณาและการประสัมพันธ์ได้

นอกจากนี้ ผู้เรียนควรนำความรู้ทางทัศนศิลป์มาใช้ในการประเมินงานทัศนศิลป์ของตนเองเพื่อการปรับปรุง แก้ไข และพัฒนาผลงาน โดยใช้ทักษะการคิด การสื่อสาร และการใช้ทักษะชีวิต

เพื่อให้เกิดความชื่นชมและเห็นคุณค่างานทัศนศิลป์ในวิถีชีวิตของคนในสังคมตามวัฒนธรรมของไทยและวัฒนธรรมสากล

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 1.1** | **ม.2/1, ม.2/3, ม.2/4, ม.2/6** | **ม.2/2, ม.2/5, ม.2/7** |
| **มฐ. ศ 1.2** | **ม.2/1, ม.2/2** | **ม.2/3** |
|  | **6 ตัวชี้วัด** | **4 ตัวชี้วัด** |

**รวม 10 ตัวชี้วัด**

**โครงสร้างรายวิชาพื้นฐาน ทัศนศิลป์ ม.2**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  รูปแบบทัศนธาตุและแนวคิดในงานทัศนศิลป์ | **ตัวชี้วัดระหว่างทาง** มฐ. ศ 1.1 ม.2/1อภิปรายเกี่ยวกับทัศนธาตุในด้านรูปแบบและแนวคิดของงานทัศนศิลป์ที่เลือกมา  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ทัศนธาตุเป็นองค์ประกอบสำคัญต่อการออกแบบและสร้างสรรค์ผลงานทัศนศิลป์ การวิเคราะห์รูปแบบ การสังเกตทัศนธาตุและแนวคิดในงานทัศนศิลป์ จะช่วยให้เข้าใจและสร้างสรรค์ผลงานทัศนศิลป์ได้อย่างเหมาะสม สวยงาม | **6** |
| **หน่วย**  **การเรียนรู้ที่ 2**  รูปแบบการใช้วัสดุ อุปกรณ์ในงานทัศนศิลป์ของศิลปิน | **ตัวชี้วัดระหว่างทาง**  -  **ตัวชี้วัดปลายทาง**  **มฐ. ศ 1.1 ม.2/2**บรรยายเกี่ยวกับความเหมือนและความแตกต่างของรูปแบบการใช้วัสดุ อุปกรณ์ในงานทัศนศิลป์ของศิลปิน | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต | ศิลปินแต่ละท่านมีรูปแบบการใช้วัสดุอุปกรณ์ในงานทัศนศิลป์ที่เหมือนและแตกต่างกันออกไปตามความถนัด เราจึงควรศึกษาทำความเข้าใจความเหมือนและความแตกต่างดังกล่าว เพื่อจะได้เข้าใจในผลงานนั้น ๆ ให้มากยิ่งขึ้น และนำไปเป็นแนวทางประยุกต์ใช้ในการสร้างสรรค์ผลงานทัศนศิลป์ของตนเองให้ดียิ่งขึ้น | **3** |
| **หน่วย**  **การเรียนรู้ที่ 3**  การวาดภาพสื่อความหมายและเรื่องราว | **ตัวชี้วัดระหว่างทาง**  **มฐ. ศ 1.1 ม.2/3**  วาดภาพด้วยเทคนิคที่หลากหลายในการสื่อความและเรื่องราวต่าง ๆ  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การวาดภาพสื่อความหมายและเรื่องราว ผู้วาดต้องใช้วัสดุ อุปกรณ์ และเทคนิคต่าง ๆ อย่างถูกต้อง นอกจากนี้ยังต้องมีความคิดสร้างสรรค์ เพื่อให้ได้ผลงานที่สวยงาม และสื่อความหมายและเรื่องราวได้ตรงตามวัตถุประสงค์ที่วางไว้ | **5** |
| **หน่วย**  **การเรียนรู้ที่ 4**  การวาดภาพถ่ายทอดบุคลิกลักษณะของตัวละคร | **ตัวชี้วัดระหว่างทาง**  **มฐ. ศ 1.1 ม.2/6**  วาดภาพแสดงบุคลิกลักษณะของตัวละคร  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด | การวาดภาพถ่ายทอดบุคลิกลักษณะของตัวละคร ผู้วาดต้องรู้จักสังเกตและปฏิบัติตามวิธีการวาดโดยวิเคราะห์ลักษณะเฉพาะของตัวละครนั้น ๆ นอกจากนี้ยังต้องใช้วัสดุ อุปกรณ์ และเทคนิคต่างๆ อย่างถูกต้อง และมีความคิดสร้างสรรค์ เพื่อให้ได้ผลงานที่สวยงาม ถูกต้องตามบุคลิกลักษณะของตัวละคร | **5** |
| **หน่วย**  **การเรียนรู้ที่ 5**  งานทัศนศิลป์กับการโฆษณา | **ตัวชี้วัดระหว่างทาง**  -  **ตัวชี้วัดปลายทาง**  **มฐ. ศ 1.1 ม.2/7**  บรรยายวิธีการใช้งานทัศนศิลป์ในการโฆษณาเพื่อโน้มน้าวใจและนำเสนอตัวอย่างประกอบ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การใช้งานทัศนศิลป์ในการโฆษณานั้น จะต้องปฏิบัติตามหลักการออกแบบและขั้นตอนของการออกแบบโฆษณา เพื่อโน้มน้าวใจผู้พบเห็นให้เกิดความสนใจ | **5** |
| **หน่วย**  **การเรียนรู้ที่ 6**  การประเมินและวิจารณ์ทัศนศิลป์ | **ตัวชี้วัดระหว่างทาง**  **มฐ. ศ 1.1 ม.2/4**  สร้างเกณฑ์ในการประเมินและวิจารณ์งานทัศนศิลป์  **ตัวชี้วัดปลายทาง**  **มฐ. ศ 1.1 ม.2/5**  นำผลการวิจารณ์ไปปรับปรุงแก้ไขและพัฒนางาน | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การประเมินและวิจารณ์งานทัศนศิลป์ ผู้ประเมินจะต้องสร้างเกณฑ์ที่มีความสอดคล้องตามหลักการ ถูกต้อง น่าเชื่อถือ และนำผลการวิจารณ์ไปปรับปรุง แก้ไข และพัฒนาผลงาน จากนั้นจัดเก็บรวบรวมผลงานจัดเป็นแฟ้มสะสมผลงานอย่างเป็นระบบ เพื่อเป็นหลักฐานสำหรับนำไปใช้ประโยชน์ในโอกาสต่าง ๆ | **5** |
| **หน่วย**  **การเรียนรู้ที่ 7**  ทัศนศิลป์ของไทยในแต่ละยุคสมัย | **ตัวชี้วัดระหว่างทาง**  **มฐ. ศ 1.2 ม.2/2**  บรรยายถึงการเปลี่ยนแปลงของงานทัศนศิลป์ของไทยในแต่ละยุคสมัย โดยเน้นถึงแนวคิดและเนื้อหาของงาน  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 4**ความสามารถในการใช้ทักษะชีวิต | งานทัศนศิลป์ของไทยมีการเปลี่ยนแปลงไปในแต่ละยุคสมัย โดยมีแนวคิดและเนื้อหาของงานที่แตกต่างกันไป แสดงถึงคุณค่าและเอกลักษณ์เฉพาะตัว | **6** |
| **หน่วย**  **การเรียนรู้ที่ 8**  วัฒนธรรมในงานทัศนศิลป์ปัจจุบัน | **ตัวชี้วัดระหว่างทาง**  **มฐ. ศ 1.2 ม.2/1**  ระบุและบรรยายเกี่ยวกับวัฒนธรรมต่าง ๆ ที่สะท้อนถึงงานทัศนศิลป์ในปัจจุบัน  **ตัวชี้วัดระปลายทาง**  **มฐ. ศ 1.2 ม.2/3**เปรียบเทียบแนวคิดในการออกแบบงานทัศนศิลป์ที่มาจากวัฒนธรรมไทยและสากล | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การศึกษาความรู้เกี่ยวกับวัฒนธรรมในงานทัศนศิลป์ จะช่วยให้เกิดความเข้าใจในวัฒนธรรมต่าง ๆ ที่สะท้อนอยู่ในงานทัศนศิลป์ และยังสามารถทำให้เปรียบเทียบแนวคิดในการออกแบบงานทัศนศิลป์ที่มาจากวัฒนธรรมไทยและสากลได้ | **5** |

****

**คำอธิบายรายวิชา**

**ทัศนศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นมัธยมศึกษาปีที่ 3 เวลา 40 ชั่วโมง/ปี**

ศึกษา วิเคราะห์ บรรยายสิ่งแวดล้อมและงานทัศนศิลป์ที่เลือกมา โดยใช้ความรู้เรื่อง ทัศนธาตุและหลักการออกแบบ เทคนิค วิธีการ ของศิลปินในการสร้างงานทัศนศิลป์ วิธีการใช้ทัศนธาตุ และหลักการออกแบบในการสร้างงานทัศนศิลป์ของตนเองให้มีคุณภาพ มีทักษะในการสร้างงานทัศนศิลป์อย่างน้อย 3 ประเภท มีทักษะในการผสมผสานวัสดุต่างๆ ในการสร้างงานทัศนศิลป์โดยใช้หลักการออกแบบ สร้างงานทัศนศิลป์ ทั้ง 2 มิติ และ 3 มิติ เพื่อถ่ายทอดประสบการณ์และจินตนาการ สร้างสรรค์งานทัศนศิลป์สื่อความหมายเป็นเรื่องราว โดยประยุกต์ใช้ทัศนธาตุและหลักการออกแบบ รูปแบบเนื้อหา และคุณค่าในงานทัศนศิลป์ของตนเองและผู้อื่น หรือของศิลปิน สร้างสรรค์งานทัศนศิลป์เพื่อบรรยายเหตุการณ์ต่างๆ โดยใช้เทคนิคที่หลากหลาย ระบุอาชีพที่เกี่ยวข้องกับงานทัศนศิลป์และทักษะที่จำเป็นในการประกอบอาชีพนั้นๆเลือกงานทัศนศิลป์โดยใช้เกณฑ์ที่กำหนดขึ้นอย่างเหมาะสมและนำไปจัดนิทรรศการ ศึกษาและเปรียบเทียบเกี่ยวกับงานทัศนศิลป์ที่สะท้อนคุณค่าของวัฒนธรรม ความแตกต่างของงานทัศนศิลป์ในแต่ละยุคสมัยของวัฒนธรรมไทยและสากล

โดยใช้ทักษะกระบวนการทางทัศนศิลป์ในการสร้างและนำเสนอผลงานทัศนศิลป์ การเลือกใช้วัสดุ อุปกรณ์ที่เหมาะสม การวิเคราะห์ การวิพากษ์วิจารณ์คุณค่างานทัศนศิลป์

เพื่อให้เห็นคุณค่างานทัศนศิลป์ เข้าใจความสัมพันธ์ระหว่างทัศนศิลป์ ประวัติศาสตร์ และวัฒนธรรม นำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 1.1** | **ม.3/1, ม.3/2, ม.3/3, ม.3/4, ม.3/5, ม.3/9, ม.3/8, ม.3/10** | **ม.3/6, ม.3/7, ม.3/11** |
| **มฐ. ศ 1.2** | **ม.3/1** | **ม.3/2** |
|  | **9 ตัวชี้วัด** | **4 ตัวชี้วัด** |

**รวม 13 ตัวชี้วัด**

**โครงสร้างรายวิชาพื้นฐาน ทัศนศิลป์ ม.3**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  ทัศนธาตุและหลักการออกแบบในสิ่งแวดล้อมและ  งานทัศนศิลป์ | **ตัวชี้วัดระหว่างทาง**  **มฐ. ศ 1.1 ม. 3/1**  บรรยายสิ่งแวดล้อม และงานทัศนศิลป์ที่เลือกมาโดยใช้ความรู้เรื่องทัศนธาตุ และหลักการออกแบบ  **มฐ. ศ 1.1 ม. 3/3**  วิเคราะห์ และบรรยายวิธีการใช้ ทัศนธาตุ และหลักการออกแบบในการสร้างงานทัศนศิลป์ของตนเอง ให้มีคุณภาพ  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การนำความรู้เรื่อง ทัศนธาตุและหลักการออกแบบมาประยุกต์ใช้นั้น สามารถใช้ในการบรรยายสิ่งแวดล้อมและงานทัศนศิลป์อย่างเหมาะสม และมีผลต่อการสร้างงานทัศนศิลป์ของตนเองให้มีคุณภาพ | **6** |
| **หน่วย**  **การเรียนรู้ที่ 2**  เทคนิควิธีการในการสร้างงานทัศนศิลป์ของศิลปิน | **ตัวชี้วัดระหว่างทาง**  **มฐ. ศ 1.1 ม. 3/2**  ระบุ และบรรยายเทคนิค วิธีการ ของศิลปิน ในการสร้างงาน ทัศนศิลป์  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด | การสร้างสรรค์ผลงานทัศนศิลป์ของศิลปินแต่ละสาขาต่างมีเทคนิค วิธีการ ที่แตกต่างกันไป | **5** |
| **หน่วย**  **การเรียนรู้ที่ 3**  การสร้างสรรค์ผลงานทัศนศิลป์ | **ตัวชี้วัดระหว่างทาง**  **มฐ. ศ 1.1 ม. 3/3**  วิเคราะห์ และบรรยายวิธีการใช้ ทัศนธาตุ และหลักการออกแบบในการสร้างงานทัศนศิลป์ของตนเอง ให้มีคุณภาพ  **มฐ. ศ 1.1 ม. 3/4**  มีทักษะในการสร้างงานทัศนศิลป์อย่างน้อย 3ประเภท  **มฐ. ศ 1.1 ม. 3/5**  มีทักษะในการผสมผสานวัสดุต่าง ๆ ในการสร้างงานทัศนศิลป์โดยใช้หลักการออกแบบ  **มฐ. ศ 1.1 ม. 3/8**  วิเคราะห์และอภิปรายรูปแบบ เนื้อหาและคุณค่าในงานทัศนศิลป์ของตนเอง และผู้อื่น หรือของศิลปิน  **มฐ. ศ 1.1 ม. 3/9**  สร้างสรรค์งานทัศนศิลป์เพื่อบรรยายเหตุการณ์ต่าง ๆ โดยใช้เทคนิคที่หลากหลาย  **ตัวชี้วัดปลายทาง**  **มฐ. ศ 1.1 ม. 3/6**  สร้างงานทัศนศิลป์ ทั้ง 2 มิติ และ 3 มิติ เพื่อถ่ายทอดประสบการณ์และจินตนาการ  **มฐ. ศ 1.1 ม. 3/7**  สร้างสรรค์งานทัศนศิลป์ สื่อความหมายเป็นเรื่องราว โดยประยุกต์ใช้ทัศนธาตุ และหลักการออกแบบ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การสร้างงานทัศนศิลป์แบบ 2 มิติ และ 3 มิติ เพื่อถ่ายทอดประสบการณ์และจินตนาการที่ดีนั้น ควรใช้หลักการออกแบบงานทัศนศิลป์ มีการผสมผสานวัสดุต่าง ๆ การสร้างงานทัศนศิลป์ที่สื่อความหมายเป็นเรื่องราวนั้น จะต้องประยุกต์ใช้ทัศนธาตุและการออกแบบ นอกจากนี้ยังต้องรู้จักวิเคราะห์และอภิปรายรูปแบบ เนื้อหา และคุณค่าในงานทัศนศิลป์ของตนเอง ผู้อื่น หรือของศิลปิน | **8** |
| **หน่วย**  **การเรียนรู้ที่ 4**  การวิเคราะห์ผลงาน  ทัศนศิลป์ | **ตัวชี้วัดระหว่างทาง**  **มฐ. ศ 1.1 ม. 3/8**  วิเคราะห์และอภิปรายรูปแบบ เนื้อหาและคุณค่าในงานทัศนศิลป์ของตนเอง และผู้อื่น หรือของศิลปิน  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การวิเคราะห์ผลงานทัศนศิลป์ในด้านรูปแบบ เนื้อหา และคุณค่าในงานทัศนศิลป์ ทั้งของตนเอง ผู้อื่น และศิลปินเป็นประโยชน์ต่อการเกิดความรู้ ความเข้าใจ และนำไปใช้พัฒนาผลงานทัศนศิลป์ของตนเองให้มีคุณภาพมากยิ่งขึ้น | **4** |
| **หน่วย**  **การเรียนรู้ที่ 5**  ทัศนศิลป์กับการ  ประกอบอาชีพ | **ตัวชี้วัดระหว่างทาง**  **มฐ. ศ 1.1 ม.3/10**  ระบุอาชีพที่เกี่ยวข้องกับงานทัศนศิลป์ และทักษะที่จำเป็นในการประกอบอาชีพนั้น ๆ  **ตัวชี้วัดปลายทาง**  - | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | อาชีพที่เกี่ยวข้องกับงานทัศนศิลป์นั้นมีหลายอาชีพ ซึ่งแต่ละอาชีพจำเป็นต้องอาศัยทักษะพื้นฐานที่เหมือนกันหลายประการ มาประยุกต์ใช้เพื่อทำให้ผลงานของตนเองประสบความสำเร็จ | **6** |
| **หน่วย**  **การเรียนรู้ที่ 6**  การจัดนิทรรศการทาง  ทัศนศิลป์ | **ตัวชี้วัดระหว่างทาง**  -  **ตัวชี้วัดปลายทาง**  **มฐ. ศ 1.1 ม.3/11**  เลือกงานทัศนศิลป์โดยใช้เกณฑ์ที่กำหนดขึ้นอย่างเหมาะสม และนำไป จัดนิทรรศการ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | การเลือกผลงานทัศนศิลป์เพื่อนำไปจัดนิทรรศการ จำเป็นต้องมีการกำหนดเกณฑ์สำหรับใช้คัดเลือก ซึ่งเกณฑ์ที่กำหนดต้องเหมาะสมและสอดคล้องกับวัตถุประสงค์ของการจัดนิทรรศการ | **5** |
| **หน่วย**  **การเรียนรู้ที่ 7**  ทัศนศิลป์กับวัฒนธรรม | **ตัวชี้วัดระหว่างทาง**  **มฐ. ศ 1.2 ม.3/1**  ศึกษาและอภิปรายเกี่ยวกับงานทัศนศิลป์ที่สะท้อนคุณค่าของวัฒนธรรม  **ตัวชี้วัดปลายทาง**  **มฐ. ศ 1.2 ม.3/2**  เปรียบเทียบความแตกต่างของงานทัศนศิลป์ในแต่ละยุคสมัยของวัฒนธรรมไทยและสากล | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | งานทัศนศิลป์ที่สะท้อนคุณค่าของวัฒนธรรมไทยและสากลในแต่ละยุคสมัยจะมีความแตกต่างกัน | **5** |